CELEX: 32008D0474
Language: mt
Date: 2008-06-16 00:00:00
Title: Deċiżjoni tal-Kunsill tas- 16 ta' Ġunju 2008 dwar il-konklużjoni tal-Ftehim Temporanju dwar il-kummerċ u materji relatati mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra

L 169/10        MT               Il-Ġurnal Uffiċjali ta’ l-Unjoni Ewropea                   30.6.2008

                                                   II

  (Atti adottati skond it-Trattati tal-KE/Euratom li l-pubblikazzjoni tagħhom mhijiex obbligatorja)

                                      DEĊIŻJONIJIET

                                            KUNSILL

                                  DEĊIŻJONI TAL-KUNSILL

                                       tas-16 ta’ Ġunju 2008

                          dwar il-konklużjoni tal-Ftehim Temporanju
                       dwar il-kummerċ u materji relatati mal-kummerċ
                             bejn il-Komunità Ewropea, minn naħa,
                                    u l-Bożnja u Ħerzegovina,
                                          min-naħa l-oħra

                                           (2008/474/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133
flimkien ma' l-Artikolu 300(2), l-ewwel subparagrafu, u l-Artikolu 300(3), l-ewwel sentenza tiegħu,

Wara li kkunsidra l-proposta mill-Kummissjoni,
 ---pagebreak--- 30.6.2008          MT                Il-Ġurnal Uffiċjali ta’ l-Unjoni Ewropea                      L 169/11

Billi

(1)         Pendenti d-dħul fis-seħħ tal-Ftehim ta’ Stabbilizzazzjoni u Assoċjazzjoni bejn il-
            Komunitajiet Ewropej u l-Istati Membri tagħhom, minn naħa, u l-Bożnja u Ħerzegovina,
            min-naħa l-oħra, iffirmat fil-Lussemburgu nhar is-16 ta’ Ġunju 2008, jeħtieġ li jiġi
            approvat il-Ftehim Temporanju dwar il-kummerċ u materji relatati mal-kummerċ bejn il-
            Komunità Ewropea minn naħa u l-Bożnja u Ħerzegovina min-naħa l-oħra (minn hawn 'il
            quddiem imsejjaħ "il-Ftehim").

(2)         Id-dispożizzjonijiet kummerċjali li hemm fil-Ftehim huma ta’ natura eċċezzjonali,
            konnessi mal-politika implimentata fi ħdan il-qafas tal-Proċess ta' Stabbilizzazzjoni u
            Assoċjazzjoni u ma jikkostitwixxu, għall-Unjoni Ewropea, ebda preċedent fil-politika
            kummerċjali tal-Komunità fir-rigward ta’ pajjiżi terzi minn barra dawk tal-Balkani tal-
            Punent.

(3)         Il-Ftehim għalhekk għandu jiġi ffirmat u approvat,

IDDEĊIEDA KIF ĠEJ:
 ---pagebreak--- L 169/12        MT                Il-Ġurnal Uffiċjali ta’ l-Unjoni Ewropea                    30.6.2008

                                               Artikolu 1

Il-Ftehim Temporanju dwar il-kummerċ u materji relatati mal-kummerċ bejn il-Komunità Ewropea,
minn naħa, u l-Bożnja u Ħerzegovina, min-naħa l-oħra, l-Annessi u l-Protokolli annessi magħhom,
kif ukoll id-dikjarazzjoni konġunta u d-dikjarazzjoni mill-Komunità mehmuża ma’ l-Att Finali
huma b’dan approvati f’isem il-Komunità.

It-testi msemmija fl-ewwel paragrafu huma mehmuża ma' din id-Deċiżjoni.

                                               Artikolu 2

Il-President tal-Kunsill huwa b'dan awtorizzat sabiex jinnomina l-persuni li jkollhom is-setgħa,
f’isem il-Komunità, li jiffirmaw il-Ftehim u li jiddepożitaw l-istrument ta' approvazzjoni previst fl-
Artikolu 58 tal-Ftehim.

Magħmul fil-Lussemburgu, 16 ta’ Ġunju 2008.

                                              Għall-Kunsill
                                              Il-President

                                               D. RUPEL